cyanic-selkie/wikianc huggingface dataset:
Miñato común
O miñato común (Buteo buteo) é unha ave de presa propia do Vello Mundo. Recibe tamén os nomes de miato, bexato, buxato, lamego ou lamote. O miñato típico acada entre 51 e 57 cm de lonxitude, cunha envergadura de 110 a 130 cm coas ás despregadas, o que o coloca entre as rapaces de tamaño medio. A súa especie espállase pola maior parte de Europa e tamén se estende por Asia. Polo corrente é unha ave que se estaciona todo o ano, excepto nas partes máis frías do hábitat, e máis no caso dalgunhas subespecies. Os miñatos poden chegar a vivir até 20 anos.
Os miñatos, normalmente, non forman bandos, pero ás veces poden ser vistos xuntos da cando hai movementos migratorios ou nun bo hábitat. O escritor da época vitoriana, William Crossing, estando en Dartmoor, rexistrou que tiña visto, en ocasións, bandos de 15 ou máis miñatos nalgúns sitios.
Reprodución
O miñato común constrúe un único niño ben en árbores ou en penas illadas. A femia pón só 2 ou 3 (moi raramente 1 ou 4) ovos no niño, entre marzo e maio. Os ovos son caracteristicamente branco-azulentos con pintas grises ou acastañadas. O chocamento dura, polo normal, 34 días, alternándose, para chocalos, machos e femias. Os peldrachos fican no niño por uns 40 ou 50 días.
Hábitos alimenticios
Cría nos bosques, mais acostuma a cazar en terreo aberto. Aliméntase de pequenos mamíferos, réptiles, batracios, insectos, paxaros, e pode mesmo aceptar a calaza.
As Cortiñas, A Guía, Gomesende
As Cortiñas é un lugar da parroquia da Guía no concello ourensán de Gomesende na comarca da Terra de Celanova. Tiña 2 habitantes no ano 2011 segundo datos do INE e do IGE, que eran 2 mulleres.
A Casilla, Goiriz, Vilalba
Debe o seu topónimo á presenza dunha caseta de peóns camiñeiros. A aldea está atravesada pola estrada N-634 de Vilalba a Mondoñedo.
Sports Illustrated
Tódolos anos, dende 1964, a revista saca unha Swimsuit Edition, unha edición de traxes de baño, que xera o seu propio programa de televisión, vídeos e máis mercadotecnia. Da Swimsuit Edition saíron modelos como Elle Macpherson ou Valeria Mazza. Tyra Banks foi a primeira modelo negra en aparecer na capa, en 1997.
Terrorismo de Estado
miniatura|dereita|300px|Caveiras de vítimas de terrorismo de estado durante a ditadura de [[Pol Pot en Camboxa]]
Hamburg Towers
Historia
Desde a quebra do BCJ Hamburg en 2020, Hamburgo non contaba con ningún equipo profesional de baloncesto. Para remediar esta situación, en febreiro de 2013 o ex-xogador Pascal Roller e o empresario Wolfgang Sahm anunciaron os seus plans para a creación dun novo equipo para levar de volta á cidade este deporte a nivel profesional. O obxectivo orixinal do club era obter os dereitos deportivos dun club da Basketball Bundesliga, a máxima categoría do baloncesto do país. Con todo, non foi posíbel e o equipo inscribiuse para a temporada 2014−15 na ProA, a segunda división.
Palacio de Buckingham
Coñecido orixinalmente como a «Casa de Buckingham», en inglés Buckingham House, o edificio que constitúe o núcleo do actual palacio era unha gran casa construída para o duque de Buckingham en 1703, nun terreo que fora de propiedade privada, polo menos, durante 150 anos. O rei Xurxo III adquiriuna en 1761 como residencia privada para a raíña Carlota de Mecklemburgo-Strelitz e pasou a chamarse The Queen's House, «A Casa da Raíña». Durante o século XIX foi ampliado polos arquitectos John Nash e Edward Blore, que construíron tres alas arredor dun patio central. O Palacio de Buckingham converteuse na residencia londiniense do monarca británico coa chegada da raíña Vitoria en 1837.
Enric Duran
Enric Duran Giralt, nado en Vilanova i la Geltrú en 1976, é un activista catalán polo decrecemento e a revolución integral.
Tapia de Casarego
Xeología e edafoloxía
O relevo ten altitudes bastantes suaves e con poucas pendentes, observándose dúas zonas bastante diferenciadas separadas pola estrada que vai das Figueiras a Lagar. Na parte sur desta vía atopamos o cordal de Acevedo e os montes de Candaosa, con alturas de pouca importancia entre as que destaca o outeiro das Cruces, con 396 metros. Polo seu lado norte divísase unha extensa e frutífera planicie litoral. Outras alturas son as do Pico das Neves (251 m), o Grandela (348 m), e xa no límite con Castropol o outeiro do Pousadoiro (600 m) e o da Bobia que se atopa xa fóra dos límites do concello, con 1201 metros. O litoral atópase moi batido polas ondas mariñas, contando con varios acantilados e illotes de pequena altitude. As súas praias tamén presentan diferenzas, atopándose praias de area moi fina a partir da parte occidental da capital. Na parte oriental da vila o que predominan son as ribeiras de pedra que contan con accesos complicados.
Ernest Dominique François Joseph Duquesnoy
Traxectoria
De regreso a París, o 10 de agosto de 1794 participa na expulsión de Tallien do club dos Xacobinos e enfróntase a golpes con Guffroy, quen o denuncia ao Comité de sûreté générale. É acusado de ser un dos xefes do levantamento do 20 de maio de 1795 e é condenado á morte. Mentres se preparaba para a execución nos baños, logrou facerse cun puñal co que se suicidou.
Andrés Rodríguez
Andrés Guillermo Rodríguez Fernández, nado o 27 de febreiro de 1981 en San Xoán, é un ex-xogador profesional de baloncesto portorriqueño. Cunha estatura de 1,84 metros xoga na posición de base.
Xisulfo I de Benevento
Xisulfo I, finado en 706, foi o duque de Benevento desde 680, cando o seu irmán Grimoaldo morreu. O seu pai foi Romualdo I. A súa nai foi Theodrada (ou Theuderata), filla de Lopo de Friúl, e ostentou a rexencia no seu lugar nos primeiros anos do seu reinado.
Xilulosa
O seu derivado fosfatado D -xilulosa-5-fosfato é importante no metabolismo porque intervén na fase non oxidativa da ruta da pentosa fosfato.
Wu Zetian
Wu Zetian, nada o 17 de febreiro de 624 e finada en Luoyang o 16 de decembro de 705, tamén chamada Wu Zhao, Wu Hou, Tian Hou durante o final da dinastía Tang, foi unha soberana chinesa que goberno non oficialmente como emperatriz consorte e oficialmente como rexente e emperatriz viúva e como emperatriz reinante. Durante vinte e cinco anos, cogobernou co seu marido e fillos e por quince co seu propio nome (皇帝) durante a breve dinastía Zhou (周, 690–705), que interrompeu a dinastía Tang. Wu é a única emperatriz recoñecida na China en máis de dous milenios.
Fernando Grande-Marlaska
Ministro do Interior
O 7 de xuño de 2018 tomou posesión como ministro do Interior do goberno de Pedro Sánchez, despois de prosperar a moción de censura contra Mariano Rajoy.
Cascante
Cascante é un concello e da Navarra, situada na comarca da Ribera de Navarra. Atópase a 104 km da capital da comunidade, Pamplona. A súa poboación no 2014 era de 3 888 habitantes.
Mar de Balí
Circulación
As propiedades de circulación das masas de auga no Mar de Balí son unha continuación do Mar de Flores ata o Mar de Xava no norte. En Oceanográfico, o Mar de Balí está atravesado pola corrente indonesia procedente do océano Pacífico cara ao Océano Índico, cuxo fluxo atravesa maioritariamente polo Estreito de Balí e o Estreito de Lombok.
Silveria Espinosa de Rendón
Traxectoria
Morreu o 16 de agosto de 1886, con 71 anos.
Masacre de Ezeiza
Contexto
A esquerda de Montoneros e o aparello da dereita sindical da CGT enfrontáronse polo control do "palco de honra".
Era desexo de Perón dirimir entre os grupos que primeiro o alentaran desde o exilio: as Formacións Especiais, na súa orixe os grupos  Guarda de Hierro  e  Tacuara  de simpatía cara á "gobernos fortes e tendencia autoritaria"; e "os mozos idealistas" que bregaban pola patria socialista  que cantaban alegremente "que lindo que va ser el Hospital de Niños en el Sheraton" (que fora recentemente inaugurado) e enarboraban íconos como o Che.
Chaetophractus vellerosus
Subespecies
Aínda que, segundo a UICN, é necesaria a súa confirmación taxonómica.
The Legend of Zelda: Phantom Hourglass
Argumento
Ao concluír a aventura, a area do Reloxo Espectral é liberada no mar. Oshus, agora na súa verdadeira forma de balea branca, disponse a partir cos Espíritos, e Linebeck, para sorpresa de todos, non usa o seu desexo para pedir tesouros, senón para recuperar o seu barco. Unha vez feitas as despedidas, Link e Tetra volven atoparse no barco pirata, onde semella que só pasaran dez minutos para o resto da tripulación, que insiste en que todo foi un soño. Porén Link conserva o baleiro reloxo, e enxerga o barco de Linebeck no horizonte, sabendo con toda seguridade que a súa aventura foi real.
Modo de xogo
Phantom Hourglass é un xogo de acción-aventura cuxo modo de xogo ten unha estrutura similar ao demais títulos da serie The Legend of Zelda. O xogador controla o protagonista, chamado Link, na súa exploración do mundo para atopar novos obxectos, información e aliados e así liberar a Tetra e derrotar o malvado Bellum. Posto que o xogo segue en orde cronolóxica a The Wind Waker, divídese principalmente en dúas seccións: a navegación entre illas, e a exploración delas e dos seus alxubes a pé.
Four Swords DS
O proxecto comezou como un xogo de Four Swords para a DS, e o mesmo equipo, que descubrira o potencial dos gráficos cell-shading da consola, acabou optando por unha aventura dun só xogador no seu lugar. Cando Nintendo anunciou a Nintendo DS en E3 2004, Eiji Aonuma tamén deu a entender que habería un título de The Legend of Zelda para o sistema. Shigeru Miyamoto afirmou en outubro de 2004: "Estamos a pensar en facer un Zelda: Four Swords para a DS", mais Aonuma subliñou máis tarde que a idea nunca chegara á fase de desenvolvemento. A finais de 2005, Aonuma declarou nunha entrevista para a Electronic Gaming Monthly que o novo xogo de The Legend of Zelda para a Nintendo DS non sería un título de Four Swords. Os rumores remataron de vez cando Nintendo anunciou Phantom Hourglass como o proxecto real de DS na 2006 Game Developers Conference.
Recibimento
Phantom Hourglass recibiu unha puntuación de 97 sobre 100 na revista de videoxogos australiana Hyper, a cualificación máis alta que deu a un xogo de portátil.
Elafónisos
A poboación é de entre 300 e 350 persoas durante o inverno, pero se incrementa dramaticamente nos meses de verán. Durante xullo e agosto o número de turistas chega a máis de 3.000 por día (traendo con eles uns 1.600 coches). Moitas persoas visitan a illa polas súas praias de area branca. Entre as máis coñecidas das súas praias están Sarakiniko, Fragos (Simos) e Panagias Nissia, todas cheas de augas azulverdosas.
Elafónisos é de lonxe a illa habitada máis grande do arquipélago do Peloponeso, e a única que é un concello independente. Tamén hai algúns descubrimentos arqueolóxicos para explorar na illa e nas augas circundantes. A igrexa principal da comunidade é Agios Spyridon (en grego: Άγιος Σπυρίδων), que está construída sobre un pequeno illote separado da terra, que está conectado por unha ponte sobre augas pouco profundas co resto da illa. A superficie do concello tamén inclúe 3 km² na parte continental que consiste principalmente na famosa praia de Punta.
Wilfred Agbonavbare
Formouse como futbolista en diversos equipos da Primeira División de Nixeria ata que en 1990 puido fichar polo Rayo Vallecano de España, no que permaneceu seis tempadas e ó que axudou a acadar o ascenso a Primeira División na tempada 1991-92. Grazas ás súas actuacións foi convocado pola selección nixeriana na Copa de África como na Copa Mundial de 1994. A súa retirada tivo lugar no Écija Balompié de Segunda na tempada 1996-97.
Tigre de Tasmania
Alimentación
o lobo marsupial era exclusivamente carnívoro. O seu estómago posuía unha grosa capa muscular e podería distenderse para permitir a inxesta de grandes cantidades de comida. Probabelmente era unha adaptación para compensar os longos períodos de caza infrutuosa nos que o alimento era escaso.
Rafflesia arnoldii
Descrición
As flores poden alcanzar ata case un metro de diámetro e poden chegar a pesar ata 11 quilogramos, chegando a ser así a segunda planta máis grande do mundo. Trátase de flores carnosas de cor avermellada ou alaranxada e de cinco lóbulos que permanecen abertas entre cinco e sete días. Como acontece con outras plantas con floracións de gran tamaño, estas só se dan cada varios anos. As flores, que desprenden un forte olor fétido (similar ao da carne podre), son capaces de emitir calor. Cre que ambos os dous mecanismos lles serven para mimetizar a calor e o olor dun animal morto e atraer a atención das moscas preeiras, que son os insectos que a polinizan. A planta carece de follas, brotes e raíces (só é visible a súa flor) e polo tanto non realiza a fotosíntese. É unha planta que parasita ás árbores, crecendo sobre as súas raíces, de onde obtén os nutrientes necesarios. Os seus órganos vexetativos redúcense a unha rede de fibras celulares que se encontran maioritariamente entre os tecidos da planta hospedadora ou formando un órgano retorcido e subterráneo chamado rhizomatoide.
Basque Korsarioak
Historia
O equipo foi fundado en 2009, e nace aglutinando a varios dos equipos de maior categoría do rugby vasco: o Bera Bera R.T. e o Getxo Artea R.T., que participaron esta tempada na División de Honra, de División de Honra B, tamén participan xogadores do Hernani C.R.E., e da Primeira División Nacional (terceira categoría do rugby español) participan xogadores do Zarautz K.E. e do Eibar R.T. (que acadou o ascenso a División de Honra B este ano). Tamén participan outros equipos, coma o equipo francés do Top 14, Aviron Bayonnais, cede aos seus xogadores suplentes; así como xogadores do equipo de Fédérale 2 (cuarta división francesa), Stade Hendayais.
Nome e Imaxe
A imaxe da franquía é un corsario en branco e negro sobreimpreso por riba dunha bandeira vermella cun K branco, e baixo eles o nome da franquía en vermello e negro.
Guerrilla urbana
A guerrilla urbana é un tipo específico de tácticas de guerrilla aparecido na segunda metade do século XX que se caracteriza por desenvolverse nun ambiente urbano como parte dunha estratexia coordinada de loita militar, moitas veces de natureza anticolonial ou revolucionaria.
CB Granollers
Historia
Ao longo da súa historia o Granollers tivo diversas denominacións en función da empresa que o patrocinou. Entre 1977 e 1982 foi denominado "Areslux Club Bàsquet", entre 1983 e 1988 "Cacaolat Club Bàsquet". En 1989 o club fusionouse co RCD Espanyol de baloncesto, pasando a denominarse "Grupo IFA Granollers". En 1991 abandonou a dirección do club a empresa Unipublic e creouse a entidade Granollers Esportiu Bàsquet.
Venda ambulante
Competencias municipais
miniatura|300px|Mercadillo de [[Ourense]] O concello, que ten as competencias para autoriza-lo exercicio da venda ambulante dentro do seu termo municipal, elaborará a correspondente ordenanza municipal reguladora desta actividade. Nesta ordenanza estableceranse os lugares e datas autorizadas, fóra dos cales non se poderá exercer; os produtos autorizados ou non, as dimensións dos postos, o período de validez das autorizacións, as taxas que deban aboar e cantos aspectos consideren oportuno para regular esta modalidade de venda. Especialmente, deberán regula-los produtos alimenticios que se poidan vender en réxime ambulante, sobre os que exercerán os controis e vixilancia necesarios. Para decidir autorizar ou non a venda ambulante e establecer límites e condicións, o concello terá en conta diferentes factores como son o nivel de equipamento comercial da zona, as condicións de seguridade e hixiene, os intereses dos consumidores e a tradición da venda ambulante no lugar. Os postos de venda ambulante non se poderán instalar nos accesos a edificios de uso público, a establecementos comerciais e industriais, nin en lugares que dificulten o acceso e a circulación.
Rexión do Mar Negro
Provincias
miniatura|250px|Provincias da rexión do Mar Negro.
Corina, Corina
Corina, Corina (en Corrina, Corrina) é un filme estadounidense escrito e dirixido por Jessie Nelson que foi estreado en 1994. A historia está ambientada nos Estados Unidos de 1959 e trata sobre un home viúvo (Ray Liotta) que contrata unha neneira (Whoopi Goldberg) para que coide da súa filla (Tina Majorino). Foi o derradeiro filme no que actuou Don Ameche, que morreu logo de rematar a rodaxe. Estreouse en galego na TVG o 14 de abril de 2001.
José Luis Ribera
José Luis Ribera Uranga, nado en Azkoitia (Guipúscoa) o 1 de xuño de 1965, é un exfutbolista e adestrador de fútbol español. Xogaba de defensa.
Odontoforinos
Etimoloxía
O nome científico da familia, Odontophorinae, está formado pola unión dos elementos do latín científico Odontophor- e -inae. O primeiro esta tirado do xenitivo do nome do xénero tipo da familia, Odonthophorus, e o seguno é a desinencia coa que se forman os nomes das subfamilias de animais.
Clasificación
A subfamilia subdivídese nos xéneros que se indican:
Juan Ponce de León
Traxectoria
De ascendencia nobre, foi paxe de Fernando o Católico na corte de Xoán II de Aragón. Estivo no exército durante dez anos e combateu na conquista do reino de Granada xunto ao seu tío Rodrigo cando contaba 32 anos. Granada caeu o 2 de xaneiro de 1492 e Ponce de León participou na marcha triunfal de entrada na cidade. Outra das persoas que acudiu a esa marcha foi Cristovo Colón, que descubriría o Novo Mundo o 12 de outubro dese mesmo ano. Ponce de León, aínda que ao terminar a Reconquista podería haberse desprazado a León a continuar cunha vida dentro do sistema feudal, preferiu participar na empresa española en ultramar.
Chegada ao Novo Mundo
Puido tomar parte na segunda viaxe de Colón en 1493 e permanecido na illa da Española como guerreiro durante todo o proceso da conquista da Illa.
Gobernador de Porto Rico e posterior retirada
En 1509, Ponce de León fundou o primeiro asentamento en San Juan, Cáparra, actual San Xoán, e fundaría tamén unha vila en San Germán. En Cáparra fixou o fogar para a súa familia, ordenou construír unha fundición de ouro, repartiu traballadores entre os seguidores españois e estableceu unha facenda en Toa.
A primeira viaxe e o descubrimento de Florida
Ese foi o descubrimento da corrente do Golfo, xa intuída por Cristovo Colón. A corrente percorría o Caribe cara ao Atlántico e permitiu a partir dese momento unha rápida ruta marítima de volta a Europa desde as posesións españolas en América.
Sábese que esas lendas si influíron algo noutros conquistadores españois en Norteamérica como Álvar Núñez Cabeza de Vaca, aínda que esa influencia foi anecdótica. thumb|250px|Cripta (izq.) que sinala o sitio onde estivo enterrado Ponce de León na Igrexa de San Xosé e tumba actual (der.) na Catedral de San Xoán.
Gaiferos de Benevento
Traxectoria
Gaiferos era o fillo de Radelgardo, pero era demasiado novo para o suceder á morte do seu pai en 854 e debeu agardar primeiro a morte do seu tío.
En 879, durante a pelexa polo trono de Capua e a súa diocese, foi na axuda de Pandenulfo contra o seu propio cuñado, Lando III.
Igrexa de Björke
Historia e arquitectura
A nave é a parte máis antiga da igrexa de Björke, datando de mediados do século XIII. O coro data da metade do século XIV e substitúe a un anterior da metade do tamaño que o presente. Nunca se chegou a construír unha torre na igrexa. A sancristía é a derradeira adición externa da igrexa, construída no ano 1860.
Caronte (lúa)
Descuberta de Caronte
esquerda|miniatura|Imaxe onde se atopou Caronte, é a zona irregular que sobresae na parte superior da imaxe esquerda. Caronte foi descuberto o 22 de xuño de 1978 polo astrónomo do Observatorio Naval dos Estados Unidos James W. Christy, que notou algo moi peculiar nas imaxes de Plutón obtidas co telescopio do observatorio de Flagstaff. As imaxes obtidas presentaban a Plutón cunha forma lixeiramente alargada, mentres que as estrelas que aparecían na mesma fotografía non presentaban esa distorsión.
Mandela (homónimos)
Nelson Mandela (1918−2013) foi un activista antiapartheid e presidente de Suráfrica.
Cordilleira de Lípez
Así, na cordilleira de Lípez, o pico máis alto é o Uturuncu, con 6 008 metros sobre o nivel do mar. Ten outros picos importantes como o Cerro Lípez de 5 929 metros, o Soniquera, con 5 899 metros, ou o Cerro Tinte, con 5 849 metros, que está na fronteira boliviano-arxentina.
Dora Vázquez
Traxectoria
dereita|miniatura|Escultura en homenaxe a Pura e Dora Vázquez na [[Insua dos Poetas.]] dereita|miniatura|Escultura en homenaxe a Pura e Dora Vázquez na [[Insua dos Poetas.]] Criouse na cidade da Coruña dos seis aos trece anos, cando regresou coa súa familia a Ourense, logo de que seu pai, funcionario de correos e poeta afeccionado, fose sancionado durante a guerra civil. Realizou estudos de maxisterio na Escola Normal de Ourense en 1933 e exerceu en Teimende, no concello de Parada de Sil, durante dez anos e en Larín, no concello de Arteixo, outros quince anos ata a súa xubilación anticipada por motivos de saúde. Foi nomeada socia de honra da Asociación de Escritores en Lingua Galega en 2005.
Caronte (lúa)
Satélite ou planeta anano?
Na definición final de planeta, Plutón foi reclasificado como planeta anano, pero a definición formal de satélite planetario non foi determinada, deixando a Caronte nun estado incerto (Caronte non figura na lista de planetas ananos recoñecidos pola IAU).
Borrachas
A dos aplisíidos (Aplysiidae), ou aplísidos, coñecidos popularmente como borrachas, é unha familia de moluscos gasterópodos da orde dos aplisíidos (Aplysiida), a única da superfamilia dos aplisoideos.
O seu xénero tipo é Aplysia Linnaeus, 1767.
Etimoloxías
Os nomes científicos da subfamilia e da familia, Aplysioidea e Aplysiidae, están formados, como é a norma, pola raíz Aplysi- do nome do seu xénero tipo, Aplysia, coa adición dos sufixos do latín científico -oidea e -ĭdae, propios dos nomes das superfamilias e familias de animais, respectivamente.
Sans-culotte
Para rematar, hai que sinalar que a presión que exerceron sobre os deputados á hora de votar sobre condenar a morte a Luís XVI resultou decisiva para que o monarca acabase na guillotina.
Maria Quitéria
Traxectoria
Coñécense poucos detalles confirmados sobre a vida de Maria Quitéria. O historiador Aristides Milton, amigo de infancia do poeta Castro Alves, neto do maior que defendeu a Maria Quitéria pola súa habilidade coas armas e a súa recoñecida disciplina militar, e que a incorporou nas súas tropas, considera a Maria Quiteria "unha data tan valente como honrada" en Ephemerides Cachoeiranas. Foi mencionada brevemente pola autora inglesa de viaxes Maria Graham (máis adiante Lady Callcott) no seu libro Journal of a Voyage to Brazil:
The Unforgettable Fire
Para a promoción deste álbum os irlandeses realizaron a xira Unforgettable Fire Tour.
Nanomateriais
Descrición
As nanopartículas, nanoesferas e outros materiais nanoestruturados son nanomateriais de interese por presentaren aplicacións en campos tan diversificados como a mecánica, a óptica, a electrónica, a química e a bioquímica.
Anduriña do mar
Comportamento
A súa voz é de tipo carrán, moi aguda. Nidifica en abril-xuño, poñendo dous ou tres ovos nunha única posta, en ocos pouco porfundos. Aliméntase capturando insectos en voo.
Sepiolídeos
En Galicia
Os exemplares desta orde péscanse e comercialízanse en Galicia cos nomes de chopiño e choquiño; en castelán sepiolas e globitos.
Segundo Rosa Ramonell en Galicia son relativamente frecuentes as seguintes especies:
Condado de Taboada
Século XVII
A filla de Xoán Taboada e Aldonza de Castro, María Teresa de Taboada Vilamarín e Castro foi nomeada Condesa de Taboada en 1683 e casou en 1687 co conde de Maceda, aínda que ambos condados non se fusionan, senón que conservaron a súa identidade e administración propias. A pesar de contar con numerosas propiedades por todo o país, o matrimonio estableceu a súa residencia en Madrid.
El Niño
Descubrimento do fenómeno
Os primeiros rexistros oficiais do fenómeno foron comunicados polo capitán peruano Camilo Carrillo en 1892, quen notou a existencia periódica dunha corrente mariña cálida nas costas do Perú, de augas normalmente moi frías, que se repite cada certo tempo e agora comprobouse que é erraticamente cíclica, repítese cada 3 a 8 anos con diferente intensidade.
Os inicios do estudo de El Niño
Orientando as súas investigacións cara á oscilación austral, sir Walker logrou determinar, en 1923, un índice ao que deu o seu nome. Este último tería como función medir a diferenza de presión entre o leste e o oeste do océano Pacífico. Cando o índice, e por tanto a desviación, aumentaba, a presión era elevada no leste do Pacífico, e os alisioss eran máis fortes. Cando o índice era máis ben baixo, os alisios eran menos poderosos, achegando invernos máis ben suaves no Canadá e na América occidental. O efecto viña acompañado por secas en Australia, Indonesia, na India e certos sectores africanos.
Características
Cando acontece un El Niño, que ocorre irregularmente en intervalos de 2 a 7 anos, cunha media de 3-4 anos, os ventos sopron con menos forza en todo o centro do Océano Pacífico, resultando nunha diminución da resurxencia de augas profundas e na acumulación de auga máis quente do normal na costa oeste da América do Sur e, consecuentemente, na diminución da produtividade primaria e das poboacións de peixe.
La Niña é o fenómeno inverso, caracterizado por temperaturas anormalmente frías, tamén no fin do ano, na rexión ecuatorial do Océano Pacifico, moitas veces (mais non sempre) seguindo a un El Niño. Tamén xa foi denominado como "El Viejo" (ou sexa, a antítese do "neno") ou aínda o "Anti-El Niño".
Christopher Cockerell
O aeroescorregador
No outono de 1958, a National Research Development Corporation presentou unha orde con Saunders-Roe para o primeiro aeroescorregador a escala real. Este prototipo foi deseñado como SR-N1 (Saunders-Roe – Nautical One) e construído baixo licenza pola NRDC. O 11 de xuño de 1959, o SR-N1 foi amosado en público por vez primeira, e foi capaz de levar catro homes a unha velocidade de 28 millas por hora. Semanas máis tarde, navegou sobre Francia. Cruzou con éxito o canal da Mancha entre Calais e Dover o 25 de xullo de 1959, cincuenta anos despois do histórico cruzamento por parte de Bleriot.
Últimos anos
No final da súa vida, Cockerell desenvolveu moitas outras melloras no aeroescorregador, e inventou outras aplicacións para o principio do coxín de air, como o hovertrain.
Laponia (rexión)
Área
Máis ao leste, o terreo é unha baixa meseta que contén pantanos e lagos; dos cales o máis grande e importante é o lago Inari, na Laponia finesa. A parte máis oriental esténdese pola rexión onde se dá a tundra.
Historia
A cristianización dos saami foi un proceso moi lento e longo; as primeiras igrexas foron construídas no século XII polos noruegueses, mais a verdadeira expansión do cristianismo chegou no século XVIII, sen que puidese chegar a substituír o animismo, que segue a existir aínda hoxe.
Brendon Hartley
Inicios
Logo dunha tempada na Fórmula Toyota de Nova Zelandia, Hartley trasladouse a Europa, competindo na Eurocup Formula Renault 2.0 e Fórmula Renault 2.0. O neozelandés terminou 14º e 10º no campionato de pilotos na Eurocopa e a Copa de Europa do Norte (NEC), respectivamente, ocupando unha posición de podio en Anderstorp nesta última. O seu segundo ano na Fórmula Renault viuno quedar na Eurocopa, pero pasou da NEC ao campionato italiano. Ese ano logrou tres vitorias na Eurocup e tres podios no campionato italiano, e conseguiu o título do campionato na Eurocopa. En 2007, Hartley tamén fixo o seu debut no Masters de Fórmula 3 na carreira de Zolder, acabando cuarto. Isto proporcionoulle unha proba co A1 Team New Zealand e o título de novato do ano.
Resultados completos na Fórmula 3 Euro Series
(chave) (Carreiras en letra grosa indican pole position) (Carreiras en itálica indican volta rápida) † Como Hartley era un piloto invitado, non podía puntuar.
Resultados nas Rolex Sports Car Series
(clave) (Carreiras en letra grosa indican pole position, carreiras en itálica indican volta rápida. Os resultados son xeral/clase)
Resultados completos na Fórmula 1
(Chave) (Carreiras en letra grosa indican pole position, carreiras en itálica indican volta rápida) * Tempada en progreso.
Agustín Elduayen
Agustín de Carlos Elduayen, nado en Donostia o 4 de agosto de 1964, é un exfutbolista español. Xogaba de porteiro.
Taj Mahal
A estrutura
O complexo arquitectónico do Taj Mahal cobre aproximadamente unha área de 580 x 300 m², compóndose de cinco elementos principais: darwaza (portón), bageecha (xardín) que ten a típica forma de charbagh (xardín mughal dividido en catro partes), masjid (mesquita), mihman khana (casa de hóspedes) e o mausoleo ou Taj Mahal.
O complexo sepulcral foi realizado de modo que fose accesíbel, ben do norte, ben do sur, respectivamente desde o río Yamuna ou desde terra. Esta última entrada estaba formada do portón principal. Superada esa entrada estase na parte inicial do charbagh. No interior do xardín, que mide 300 x 300 m², áchanse canteiros de flores, canles de auga -que reflicten a imaxe do Taj Mahal- e vías arboradas.
Influencias
miniatura|280px|Planta do conxunto O Taj Mahal incorpora e amplía as tradicións idílicas do islam, da Persia, da India e da arquitectura mogol antiga.
O mausoleo
A tumba descansa sobre un pedestal cadrado. O edificio consiste nunha gran superficie dividida en múltiplas salas, das cales a central alberga o cenotafio de Shah Jahan e Muntaz. Na realidade, as tumbas reais atópanse nun nivel inferior.
Caligrafía
Estudos recentes suxeren que foi tamén Amanat Khan quen seleccionou as pasaxes do Corán. Os textos tratan en xeral temas de xustizas, de inferno para os incrédulos e de promesa de paraíso para os fieis. Entre as principais pasaxes, inclúense as seguintes suras: 91 (o sol), 112 (pureza da fe) , 89 (descanso diario) , 93 (luz da mañá), 95 (as figueiras), 94 (a abertura), 36 (Ya Sin) , 81 (a escuridade), 84 (a ferida), 98 (a evidencia), 67 (o dominio) , 48 (a vitoria), 77 (os enviados) e 39 (os grupos).
Decoración xeométrica abstracta
Nas zonas de transición o espazo entre elementos veciños énchese con trazaría, formando padróns en V. Nos edificios de pedra vermella usase unha trazaría branca e sobre o mármore branco utilízase como elemento contrastante unha trazaría escura ou mesmo negra.
Interior
A tradición musulmá prohibe a decoración elaborada das campas, polo que os corpos de Mumtaz e Shah Jahan descansan nunha cámara relativamente simple debaixo da sala principal do Taj Mahal. Están sepultados segundo un eixo norte-sur, cos rostros para a dereita, en dirección a Meca.
Infraestrutura hidráulica
A auga para o Taj Mahal proviña dunha complexa infraestrutura que incluía series de purs, movidos por animais, que levaban a auga a grandes cisternas, onde, mediante mecanismos similares, se elevaba a un gran tanque de distribución erguido sobre a planta baixa do mausoleo.
Casares de las Hurdes
Historia
Casares de las Hurdes, antigamente coñecido como Los Casares, está poboado desde a Prehistoria, como se pode observar polos petróglifos de La Sepultura de la Mora en Huetre e La Mano de Niño en Casarrubia.
Demografía
Evolución da poboación do concello dende 1900 ata 2008:
Constante, Silvarrei, Outeiro de Rei
Constante é un lugar da parroquia de Silvarrei no concello lugués de Outeiro de Rei, na comarca de Lugo. Segundo o IGE, en 2013 tiña 161 habitantes (73 homes e 88 mulleres).
Lingua escocesa
Pronunciación
fh é case sempre mudo, con só tres excepcións: fhèin, fhathast e fhuair, en que se pronuncia [h].
Artigos
(ii). a'  utilízase antes dunha consoante con lenición; hai dous casos:
Recoñecemento oficial
En 2005 creouse o primeiro instituto de educación secundaria no que a instrución é en gaélico. Existen varias escolas de primaria que xa o fan.
O Curadoiro, San Martiño de Lanzós, Vilalba
O Curadoiro é un lugar da parroquia de San Martiño de Lanzós, no concello lugués de Vilalba, na comarca da Terra Chá. Segundo o IGE, en 2022 tiña 6 habitantes (2 homes e 4 mulleres).
Ácido pinolénico
Fisioloxía
Algunhas investigacións sinalaron o seu uso potencial para a perda de peso ao diminuír o apetito. O ácido pinolénico causa a produción de dous supresores do apetito, que son a colecistoquinina e o péptido similar ao glicagón 1 (GLP-1). Pode ter ademais propiedades para baixar as LDL ao aumentar a captación hepética de LDL. Ás veces utilízase como pesticida. miniatura|250px|Os piñóns son unha rica fonte de ácido pinolénico
Shut Your Eyes Tight
Sinopse
Ó detective máis popular da cidade de Nova York nunca lle gustou que os medios de comunicación o chamaran súper detective. Malia estar oficialmente retirado, acepta un caso como investigador privado cando unha noiva é asasinada brutalmente no día da súa voda ante os centos testemuñas convidadas ó evento. Perante os indicios atopados e grazas á súa aguda mente, Gurney decátase que está ante un intelixente psicópata.
Lugo
Xeografía
A cidade atópase nun outeiro rodeado polos ríos Miño e Rato, que tras xuntarse co Fervedoira forma o río da Chanca, que circunda a cidade polo leste. A diferenza de altitude entre o centro da cidade e as beiras fluviais é considerable, mentres no centro da cidade a altitude é de 465 metros sobre o nivel do mar, no Miño á altura do Paseo Fluvial a altitude é de tan só 364 metros. O concello é o segundo máis extenso do país, con 329,78 km² e 59 parroquias.
Demografía
En canto á distribución por sexos no ano 2017 o 53,60% da poboación (52.527) son mulleres e o restante 46,50% (45.468) homes. Canto ao lugar de nacemento, dos 96.678 habitantes cos que conta a cidade, 82.147 (85%) naceron en Galicia. Da restante poboación, 7.265 (7,5%) proceden do resto da Unión Europea, habendo outros 57 da Europa non comunitaria (destacando 25 ucraínos e 15 rusos). Do resto de continentes, o que máis habitantes achega á cidade é América, con 3.105 (3,1%), destacando Brasil; 705 proceden de África, principalmente de Marrocos; 179 de Asia (dos cales 102 son chineses) e un de Oceanía.
Barrios
Tamén coñecido como Zona antiga, é a zona máis antiga da cidade e fica dentro da muralla romana. É o centro comercial e administrativo, ademais da zona onde se atopan a meirande parte dos monumentos. Nel está a Praza Maior, centro neurálxico e a praza pública máis concorrida. Tamén se atopa a zona dos viños, con restaurantes e tabernas tradicionais. Hoxe en día está a sufrir unha profunda rehabilitación.
Neste barrio, na Porta Miñá, ao pé da igrexa do Carme ou da Virxe do Camiño, nacía a importante calzada romana Vía XIX do Itinerario de Antonino, en dirección de Iria Flavia e Braga. Xa na época medieval pasaría sobre o camiño superposto a esta vía (o Regueiro dos Hortos) o Camiño Primitivo que máis tarde sería desviado cara á rúa Santiago. Neste barrio, nos terreos coñecidos coma Regueiro do Horto ou Rego do Horto, propiedade da catedral ata o século XVIII, naceu no ano 833 San Froilán.
Barrio próximo ao centro da cidade, que ao igual que outros barrios mestura as modernas construcións coas máis tradicionais. No ano 2009 sufriu un importante troco tralas obras de urbanización que sufriu, o que o converteu nunha das máis importantes arterias de comunicación da cidade.
Un dos barrios con maior densidade de poboación da cidade e importante núcleo comercial e de comunicacións, que conecta a zona noroeste da cidade coa zona do Campus Universitario. Conta co Parque dos Paxariños, un espazo natural que baixa do alto da cidade até as zonas fluviais. A Chanca é un barrio que mestura a cidade e a construción rural, a medio camiño entre o centro da cidade e a zona residencial de Castelo, contando hoxe cun importante paseo fluvial ao redor dos ríos Rato e Fervedoira, outro importante medio natural. Neste barrio atópase o Viaduto da Chanca, unha gran ponte utilizada para a rede de ferrocarrís dende 1874.
Zona industrial da cidade, atópase case ao 100 por 100 da súa capacidade de desenvolvemento, motivo o cal levou á construción dunha nova zona industrial nas proximidades deste.
Catedral de Santa María
Mandada construír no 755 polo bispo Odoario, ás deficiencias de construción e aos asedios das guerras impediron que se comezase a construír até o ano 1129 polo mestre Reimundo de Monforte. A obra orixinal é románica, con planta de cruz latina. A comezos do século XVI construíuselle un pórtico á porta do norte; e a finais reconstruíuse a torre do reloxo, na praza de Santa María. No 1710 fíxose o claustro, obra de Frei Gabriel de Casas e Fernando de Casas Novoa. Finalmente, debido ao mal estado da primitiva fachada románica, derrubouse e construíuse a actual neoclásica.
Outros monumentos de interese
Hoxe en día segue a ser utilizada, sendo unha das tres pontes coas que conta a cidade sobre o río Miño. Debido á apertura dunha nova ponte en xuño de 2011, 1.200 metros río abaixo, está en fase de proxecto a remodelación e peonalización da ponte.
Prazas e parques
No centro da praza érguese unha fonte presidida por estatua adicada a San Vicente Ferrer. Esta fonte recibía as augas para abastecer a cidade por un antigo acueduto, hoxe desaparecido. Foi rematada en 1754, en tempos bispo Esquerdo, cuxo brasón está esculpido na base da estatua. As casas barrocas da praza do Campo apoian as súas fachadas de cantería en arcos que forman soportais. Na parte máis baixa da praza consérvanse algunhas casas medievais, apoiadas en columnas, algunha das cales é romana reutilizada. Na praza do Campo conflúe a Rúa Nova, tamén de orixe medieval, que foi a máis populosa da cidade ata que esta empezou a medrar extramuros. Esta zona é hoxe coñecida como a rúa dos viños. Na praza atópase o Centro de Interpretación da Muralla.
Arquitectura relixiosa
Ademais da igrexa e das edificacións do convento, consérvase a cociña, o refectorio e mailo claustro, integrados no Museo Provincial. O conxunto foi declarado Monumento Histórico-Artístico en 1931. A igrexa está considerada unha obra moi importante dentro do gótico mendicante. Arquitectonicamente ten planta de cruz latina, cunha soa nave, á que se entra por unha portada de tripla arquivolta e está coroada por unha xanela con dous parteluces. Á esquerda desta porta atópase unha torre de construción posterior.
A igrexa actual, Foi edificada no século século XVIII, sendo posteriormente recortada para adaptala á aliñación do resto de edificios da Rúa da Raíña. En 1859 a igrexa converteuse na parroquial de Santiago, e a súa fachada tal como figura hoxe foi rematada en 1914. No interior destaca a vista da cúpula que coroa a igrexa e a imaxe do Apóstolo Santiago. O retablo maior, feito sobre planos de Domingo de Andrade, é notable por algunhas das súas imaxes.
Ofrenda do Antigo Reino de Galicia ao Santísimo
Dende 1669 os delegados das sete antigas capitais do Reino (A Coruña, Lugo, Ourense, Santiago de Compostela, Mondoñedo, Betanzos e Tui) acoden cada ano para cumprir coa súa centenaria promesa de dotar dunha renda anual coa que iluminar o Altar Maior. A comitiva diríxese á catedral dende o pazo do Concello e, acabada a ofrenda, acompaña ao Santísimo na procesión pola cidade. Este acto desenvólvese o segundo domingo despois da festividade de Corpus Christi e foi declarado de Festa de Interese Turístico Galego.
Economía
O polígono industrial máis importante da cidade é o Polígono do Ceao, situado ao norte da cidade, a rentes da Autovía do Noroeste. Comezouse a construír no ano 1979 ocupando unha superficie de máis de 700.000 m², o que o converteu no seu momento no maior núcleo industrial do concello. Posteriormente foi completando o seu desenvolvemento cunha segunda fase que o ampliou en 300.000 metros cadrados. Dispón dunha rede mallada de viarios e rúas segundo o definido pola Sociedade Estatal de Promoción e Equipamento do Solo. Así, en conxunto, o polígono conforma unha rede industrial de máis de 100 hectáreas, as cales hoxe en día están urbanizadas e vendidas totalmente, sendo a súa ocupación industrial do 90%.
En canto ao sector turístico está a gañar grande importancia dentro da economía da cidade así, nos últimos anos aumentou en máis dun 425 por cento o número de visitantes. Neste aumento da cantidade de turistas comezou co nomeamento da Muralla como Patrimonio da Humanidade, ademais dun plan turístico que inclúe a creación de novas oficinas de información, trens turísticos, o aumento en publicidade e a rehabilitación do centro histórico e monumental. A rehabilitación desta última zona estase a levar dentro do Proxecto URBAN (Iniciativa Urbana), cofinanciado polo Concello máis a Unión Europea. A mellora do centro histórico foi distinguida en 2008 pola Organización das Nacións Unidas dentro do Premio Internacional ás boas prácticas para mellorar as condicións de vida Dubai 2008.
Cromatografía
Historia
Foi o botánico ruso Mikhail Semyonovich Tsvet o que inventou a primeira técnica de cromatografía en 1900 durante as súas investigacións da clorofila. Utilizou unha columna de adsorción líquida que contiña carbonato cálcico pra separar pigmentos de plantas. O método describiuno o 30 de decembro de 1901 no 11º Congreso de Naturalistas e Doutores (XI съезд естествоиспытателей и врачей) en San Petesburgo. A primeira descrición foi en 1903, en Procedementos da Sociedade Varsova de Naturalistas, sección de bioloxía. Empregou por vez primeira o termo cromatografía impreso en 1906 nos seus dous artigos sobre a clorofila na revista xermana de botánica Berichte der Deutschen Botanischen Gesellschaft. En 1907 fixo unha demostración do seu cromatógrafo para a Sociedade Botánica Xermana. Como curiosidade, o apelido de Mikhail "Цвет" significa "cor" en ruso, así que cabe a posibilidade que a denominación do proceso cromatográfico (que significa literalmente "escribir cores") fora unha forma de asegurarse de que el, un obreiro da Rusia tsarista, fose inmortalizado.
Retención
A retención dun compoñente a miúdo difire considerablemente entre experimentos, debido a variacións no eluinte, na fase estacionaria, temperatura, matriz da mostra e no axustes. Así vólvese importante comparar a retención do compoñente testado coa retención de varios compoñentes estándar baixo condicións absolutamente idénticas.
Cromatografía líquida rápida para proteínas
A cromatografía líquida rápida para proteínas (FPLC) son unha serie de técnicas utilizadas na purificación de proteínas. Moitas destas técnicas son idénticas ás empregadas na cromatografía líquida de alto rendemento.
Pupa
Duración
A pupación pode durar semanas, meses ou mesmo anos, o cal depende da especie e da temperatura. Por exemplo, a pupación dura de oito a quince días na bolboeta monarca. A pupa pode entrar en dormancia ou diapausa ata que se chegue á estación apropiada para emerxer como adulto. En climas temperados as pupas xeralmente permanecen en estado dormente durante o inverno, mentres que nos trópicos as pupas adoitan estar dormentes durante a estación seca.
Crisálide
As pupas de avelaíñas son xeralmente de cores escuras e poden formarse en celas baixo terra, libres no chan, ou a súa pupa pode estar dentro dunha cápsula protectora de seda chamada casulo. A pupa dalgunhas especies como a Sesia apiforme desenvolve agudas cristas no exterior chamadas adminículas que permiten que a pupa se mova do seu lugar de ocultamento dentro dun tronco de árbore cando é o momento de que emerxa o adulto.
É importante diferenciar entre pupa, crisálide e casulo. A pupa é o estadio entre os estadios de larva e de adulto. A crisálide xeralmente refírese a unha pupa de bolboreta aínda que os termos poden ser confundidos, xa que hai algunha avelaíñas cuxas pupas lembran crisálides, por exemplo, as avelaíñas da familia Pterophoridae e algunhas Geometridae. Un casulo é un estoxo de seda que as avelaíñas, e ás veces outros insectos, fían arredor da pupa.
Pupario
Algunhas pupas permanecen dentro do exoesqueleto do ínstar larvario final e esta cuberta larvaria denomínase pupario. As moscas do grupo Muscomorpha teñen puparios, como tamén os membros da orde Strepsiptera e a familia de hemípteros Aleyrodidae.
Oliveros Fernández Armada
Traxectoria
Militante do PCE. Enlace da guerrilla queimado, en 1945 ingresou na Federación de Guerrillas de León-Galicia. Foi reclamado polo xuíz militar de Lugo en novembro de 1946 como encartado na causa 177/46 por roubo a man armada e relación con bandoleiros. Dende 1947 estivo integrado na II Agrupación do Exército Guerrilleiro de Galicia na zona do Bierzo, no grupo de Silverio Yebra Granja que tiña como comisario político a Francisco Martínez López. En 1948 negouse a marchar a Francia e a finais dese ano actuaba na fronteira das provincias de Lugo e León cos cenetistas Abelardo Macías Fernández e Victorino Nieto Rodríguez, o socialista Hilario Álvarez Méndez e Alpidia García Moral. Integrado nun grupo guerrilleiro con Manuel Gutiérrez Abella, Edelmiro Alonso García, Pedro Lamas Cerezales e Adoración Campo Canedo, tivo un enfrontamento coa Garda Civil en Castiñeiras o 27 de outubro de 1948 que lle custou a vida ao garda Sabas Andrés Salazar. A Garda Civil detivo ao día seguinte varios veciños de Castiñeiras, entre eles Vicenta López Digón, enlace da guerrilla, e o seu fillo Jesús Camuñas López que acolleran aos guerrilleiros na súa casa, e foron asasinados esa noite. O 17 de marzo de 1949 logrou escapar con Victorino Nieto do masacre de Vilasinde na Veiga de Valcarce, onde foi sorprendido o seu grupo e foron asasinados Abelardo Macías, Hilario Álvarez e Alpidia García. En outubro de 1949 reclamouno o xuíz militar de Lugo xunto con outros guerrilleiros encartados na causa 318/49. Logrou pasar a Francia en 1950.
Atomerőmű SE
Foi fundado en 1979 e xoga os seus partidos coma local no ASE sportcsarnok. Entre os seus títulos destacan catro ligas húngaras e catro copas.
David Cronenberg
Obra
Á parte de The Dead Zone (1983) e A mosca (1986), Cronenberg non traballou dentro do mundo do cine comercial e de alto presuposto de Hollywood, aínda que tivo acercamentos ocasionais. Nalgún momento foi considerado por George Lucas como un posible director para a película O retorno do Jedi, pero foi desestimado. Cronenberg tamén traballou durante case un ano nunha versión de Total Recall, pero experimentou "diferenzas creativas" cos produtores Dino de Laurentiis e Ronald Shusett. Unha versión diferente da película foi finalmente realizada por Paul Verhoeven. A finais dos 90 anunciouse a Cronenberg como director dunha secuela doutra película de Verhoeven, Instinto básico, pero isto tamén fracasou. O seu traballo recente, o thriller ''A History of Violence (2005), é un dos de máis alto presuposto e máis masivo ata a data. Dixo que a decisión de dirixila foi influenciada por ter que aprazar o seu salario na cinta de baixo presuposto Spider, malia ser unha das súas películas máis aclamadas pola crítica.
Como actor
En 2002 foi nomeado Oficial da Orde do Canadá.
Ditadura de Primo de Rivera
Contexto
Co comezo do século XX o réxime da Restauración foise debilitando e facéndose cada vez máis inestable. Tralos intentos rexeneracionistas fracasados de Silvela, chegou o intento de facer unha "revolución desde arriba" de Maura, que incluía a creación de autonomías, pero este tivo que dimitir a consecuencia da Semana Tráxica de Barcelona en 1909. Posteriormente, Canalejas procurou desenvolver un programa reformista liberal, mais non deu resolto os problemas estruturais. Neste clima, os partidos tradicionais da Restauración foron debilitándose mentres que os partidos republicanos e os movementos obreiros (CNT, PSOE-UXT) ampliaron as súas bases organizadas e fóronlle gañando terreo ao sistema.